นัดเจอเพื่อนที่อยู่ฮ่องกง วันนี้พามาลองติ่มซำ ปิดดึกมาก เราเดินเล่นถึงห้าทุ่มกว่ามากิน เพื่อนบอกปิดเกือบเช้า ร้านอยู่สถานีCauseway bay ตึกRichmond Plaza ชั้น 2 เมนูเป็นภาษาจีนทั้งหมด ถ้าอยากกินต้องพกรูปกับเมนูภาษาอังกฤษมาเอง แต่วันนี้เพื่อนสั่งให้ สั่งเบาๆเลย

อย่างแรก ฮะเก๋ากับขนมจีบ อร่อยมาก กุ้งเป็นกุ้ง หมูเป็นหมู รสชาติดีกว่าตามร้านที่บอกว่าอร่อยอีก

ก๋วยเตี๋ยวหลอดกุ้ง แป้งบาง กุ้งตัวใหญ่ อร่อยถูกใจอีกตามเคย

ตีนไก่ เนื้อยุ่ย แทบละลายในปาก รสชาติดีมาก

ที่ชอบที่สุดคือ เสี่ยว หลง เปา อร่อยมากกกกกกก น้ำซุปข้างใน ไส้ รสชาติดีจริงๆ

มื้อนี้ อิ่มจังตังอยู่ครบ ไม่รู้ว่าราคาเท่าไหร่บ้าง แต่อาหารส่วนใหญ่ราคา 20 HKD กว่าๆคือถูกมาก ถ้ามารอบหน้าจะมากินอีก